Геологиялық блоктар әдісі

Геологиялық блоктар әдісі — қатты пайдалы қазба байлықтарды есептеудің негізгі әдістерінің бірі. Онда жетекші геологиялық-өнеркосіптік параметрлерді (қалыңдығы, мөлшері, жатыс жағдайы мен тереңдігі, кеннің технологиялық қасиеттері мен сорттылығы, кенденудің өзгергіштігі, барлану деңгейі және т.б.) бөлу мен контурлау негізге алынады.
Геологиялық блоктар әдісі кен орнының геологиялық құрылысын, ерекшелігін барлау, тау-кен өндірісін жобалау талаптарына сай орындалады. Бөлінген блок көлемінде кен мен металдың қоры мына формуламен анықталады:

Q = S*mор*d және Р=1/100*Р*Сор

мұндағы Q — кен қоры, т; S — блоктың ауданы, м2; mор — блок көлеміндегі кен денесінің орташа қалыңдығы, d - кеннің көлемдік массасы, Р — металл қоры, т; Сор — блок көлемі кеніндегі металдың орташа мөлшері, %.Қазақ тілі терминдерінің салалық ғылыми түсіндірме сөздігі: Геология — Алматы: «Мектеп» баспасы, 2003.ӀSВN 5-7667-8188-1 ӀSВN 9965-16-512-2

Дереккөздер

Санат:Геология